CELEX: 52012DP0078
Language: fi
Date: 2012-03-14 00:00:00
Title: Järjestäytynyttä rikollisuutta, korruptiota ja rahanpesua käsittelevän erityisvaliokunnan toimeksianto Euroopan parlamentin päätös 14. maaliskuuta 2012 järjestäytynyttä rikollisuutta, korruptiota ja rahanpesua käsittelevän erityisvaliokunnan perustamisesta ja sen valtuuksien, jäsenmäärän ja toimikauden määrittelemisestä

31.8.2013   
            
            
               FI
            
            
               Euroopan unionin virallinen lehti
            
            
               CE 251/120
            
         Keskiviikko 14. maaliskuuta 2012Järjestäytynyttä rikollisuutta, korruptiota ja rahanpesua käsittelevän erityisvaliokunnan toimeksianto
   P7_TA(2012)0078
   Euroopan parlamentin päätös 14. maaliskuuta 2012 järjestäytynyttä rikollisuutta, korruptiota ja rahanpesua käsittelevän erityisvaliokunnan perustamisesta ja sen valtuuksien, jäsenmäärän ja toimikauden määrittelemisestä
   2013/C 251 E/26
   
      Euroopan parlamentti, joka
   
               —
            
            
               ottaa huomioon puheenjohtajakokouksen 16. helmikuuta 2012 tekemän päätöksen ehdotuksesta järjestäytynyttä rikollisuutta, korruptiota ja rahanpesua käsittelevän erityisvaliokunnan perustamisesta ja sen toimivallan ja jäsenmäärän vahvistamisesta,
            
         
               —
            
            
               ottaa huomioon 25. lokakuuta 2011 antamansa päätöslauselman järjestäytyneestä rikollisuudesta Euroopan unionissa (1), jossa parlamentti ilmaisi aikeensa perustaa erityisvaliokunta,
            
         
               —
            
            
               ottaa huomioon 15. syyskuuta 2011 antamansa päätöslauselman EU:n toimista korruption torjumiseksi (2),
            
         
               —
            
            
               ottaa huomioon työjärjestyksen 184 artiklan,
            
         
               1.
            
            
               päättää perustaa järjestäytynyttä rikollisuutta, korruptiota ja rahanpesua käsittelevän erityisvaliokunnan, joka on valtuutettu
               
                           a)
                        
                        
                           analysoimaan ja arvioimaan järjestäytyneen rikollisuuden, korruption ja rahanpesun levinneisyyttä ja niiden vaikutuksia unioniin ja jäsenvaltioihin sekä ehdottamaan asianmukaisia toimia, joiden avulla unioni voi ennaltaehkäistä ja torjua näitä uhkia kansainvälisellä, unionin ja kansallisella tasolla;
                        
                     
                           b)
                        
                        
                           analysoimaan ja arvioimaan järjestäytynyttä rikollisuutta, korruptiota ja rahanpesua koskevan unionin nykyisen lainsäädännön ja tähän liittyvien toimintalinjojen täytäntöönpanoa, jotta varmistetaan, että unionin oikeus ja toimintalinjat perustuvat todisteisiin ja niitä tuetaan parhain saatavissa olevin uhkien arvioinnein, sekä seuraamaan niiden yhteensopivuutta perusoikeuksien kanssa Euroopan unionista tehdyn sopimuksen 2 ja 6 artiklan mukaisesti, erityisesti Euroopan unionin perusoikeuskirjassa vahvistettujen oikeuksien kanssa, ja unionin ulkopolitiikan perusperiaatteiden, etenkin Euroopan unionista tehdyn sopimuksen 21 artiklassa vahvistettujen periaatteiden, kanssa;
                        
                     
                           c)
                        
                        
                           tutkimaan ja tarkastelemaan yksityiskohtaisesti järjestäytyneeseen rikollisuuteen, korruptioon ja rahanpesuun liittyvien seikkojen parissa työskentelevien unionin sisäpolitiikan alan virastojen (esimerkiksi Europol, sisäisen turvallisuuden pysyvä komitea ja Eurojust) roolia ja toimintaa käytännössä sekä asiaan liittyviä turvallisuuspolitiikkoja;
                        
                     
                           d)
                        
                        
                           käsittelemään 25. lokakuuta 2011 järjestäytyneestä rikollisuudesta Euroopan unionissa antamassaan päätöslauselmassa ja erityisesti sen 15 kohdassa (3) ja 15. syyskuuta 2011 EU:n toimista korruption torjumiseksi antamassaan päätöslauselmassa tarkoitettuja kysymyksiä;
                        
                     
                           e)
                        
                        
                           luomaan tätä tarkoitusta varten tarvittavat yhteydet, vierailemaan ja järjestämään kuulemistilaisuuksia Euroopan unionin toimielimissä ja kansainvälisissä, unionin ja kansallisissa instituutioissa, jäsenvaltioiden ja kolmansien maiden kansallisissa parlamenteissa ja hallituksissa, sekä olemaan yhteydessä tiedeyhteisön, yritysten ja kansalaisyhteiskunnan, ruohonjuuritason toimijoiden ja uhrien etujärjestöjen edustajiin, järjestäytynyttä rikollisuutta, korruptiota ja rahanpesua päivittäin torjuviin virkamiehiin, kuten lainvalvontaviranomaisiin, tuomareihin ja korkeimpiin viranomaisiin, sekä kansalaisyhteiskunnan toimijoihin, jotka pyrkivät vaalimaan laillisuutta vaikeilla aloilla;
                        
                     
         
               2.
            
            
               päättää, että koska näitä aloja koskevan unionin lainsäädännön hyväksymisestä, seurannasta ja täytäntöönpanosta vastaavien Euroopan parlamentin pysyvien valiokuntien toimivaltuudet eivät muutu, erityisvaliokunta voi antaa suosituksia toteutettaviksi toimenpiteiksi tai aloitteiksi läheisessä yhteistyössä pysyvien valiokuntien kanssa;
            
         
               3.
            
            
               päättää, että erityisvaliokuntaan nimetään 45 jäsentä;
            
         
               4.
            
            
               päättää, että erityisvaliokunnan toimikausi on 1. huhtikuuta 2012 alkaen kaksitoista kuukautta ja että toimikautta voidaan pidentää; päättää, että valiokunta antaa parlamentille välimietinnön ja loppumietinnön, johon sisällytetään mahdolliset suositukset toteutettaviksi toimenpiteiksi tai aloitteiksi.
            
         
      (1)  Hyväksytyt tekstit, P7_TA(2011)0459.
   
      (2)  Hyväksytyt tekstit, P7_TA(2011)0388.
   
      (3)  Kyseinen kohta kuuluu seuraavasti: "15. aikoo perustaa kolmen kuukauden kuluttua tämän päätöslauselman hyväksymisestä erityisvaliokunnan käsittelemään kansainvälisesti toimivien rikollisjärjestöjen, myös mafiajärjestöjen, leviämistä ja aikoo määrittää yhdeksi sen tavoitteista ilmiön laajuuden ja sen sosioekonomisten haittavaikutusten perinpohjaisen selvittämisen unionissa, mukaan lukien kysymys mafia- ja rikollisjärjestöjen itselleen hankkimista julkisista varoista ja järjestöjen soluttautumisesta julkishallintoon ja kysymys vaikutusten ulottumisesta lailliseen talouteen ja rahoitusjärjestelmään, sekä sellaisten lainsäädäntötoimien määrittämisen, joilla voidaan torjua tätä kouriintuntuvaa ja tunnustettua uhkaa Euroopan unionille ja sen kansalaisille; pyytää tämän vuoksi puheenjohtajakokousta laatimaan ehdotuksen työjärjestyksen 184 artiklan mukaisesti;"